Arco Vara

Arco Vara AS (OMX: ARC1T) on 1992. aastal Eestis asutatud rahvusvaheline kinnisvarakontsern, mille põhiturgudeks on Eesti ja Bulgaaria. Arco Vara põhitegevuseks on terviklike elukeskkondade ja nendega seotud ärikinnisvara väljaarendamine. Lisaks teenib kontsern litsentsitulu lepingutest kinnisvarabüroodega, kes osutavad tema kaubamärkide all kinnisvara vahendus- ja hindamisteenuseid Eestis, Lätis ja Bulgaarias.

Ajalugu 

 1992. aastal asutas Arti Arakas Arco Vara AS-i. Firma alustas tegevust vahendusbüroona Tallinnas. Ettevõttega liitusid Richard Tomingas ja Hillar-Peeter Luitsalu.
 1993. aastal tehti Arco Vara eestvõttel teadaolevalt esimene kinnisvaratehing taasiseseisvunud Eestis.
 1994. aastal asutati Eesti Kinnisvarafirmade Liit, mille üheks asutajaliikmeks on ka Arco Vara.
 1995. aastal asutati kinnisvaraarendusega tegelev tütarettevõte Arco Investeeringute AS.
 1996. aastal alustati Balti riikide seni suurimat elamurajooni kinnisvaraarendusprojekti – Veskimöldret.
 1997. aastal laieneti ka teistesse Balti riikidesse. Esimesena asutati Arco Real Estate Riias, millest kujunes üks Läti edukamaid kinnisvarafirmasid.
 2000. aastal asutati Arco Vara esindus Leedu pealinnas Vilniuses.
 2001. aastal omandati avaliku konkursiga üks Eesti suuremaid ehitusjärelevalveettevõtteid – Tallinna Linnaehituse AS.
 2002. aastal osteti kultuuriministeeriumilt Tallinna Olümpiapurjespordikeskus.
 2006. aastal avati esindused Bulgaarias ja Rumeenias.
 21. juunil 2007 noteeriti pärast aktsiate esmast avalikku pakkumist Arco Vara AS aktsiad Tallinna börsil.
 2016. aastal oli Arco Vara Eesti andmebaasis üle 50 000 kliendi ehk iga 25. Eesti elanik on Arco Vara klient.
 2016. aastal müüdi osalus Läti kinnisvarabüroos ning koostöö jätkus litsentsilepingu vormis.
 2018. aastal korraldati aktsiate avalik pakkumine, millest laekus 3,74 miljonit eurot. Põhiosas kasutati kaasatud vahendeid Botanica Lozeni kinnistute soetamiseks Bulgaarias.
 2018. aastal müüdi osalused Eesti ja Bulgaaria kinnisvarabüroodes ja büroodega sõlmiti litsentsilepingud. Arco Vara põhitegevuseks jäi elukondlik kinnisvaraarendus Eesti ja Bulgaaria turul.
 Arco Vara AS kuulub 2021. aastast OÜ ALARMO KAPITAL kontserni.

Arco Vara börsil 

Alates 21. juunist 2007 on Arco Vara aktsiad noteeritud Tallinna börsil. Tallinna börs on Nasdaq Balti börsi osa. Aktsia lühinimi on ARC1T. 

Seisuga 26. mai 2022 on ettevõttel börsil noteeritud 10 388 367 aktsiat. Ettevõtte turuväärtus oli 21 miljonit eurot. Turuväärtuselt on Arco Vara Nasdaq Balti börsi põhinimekirja üks väiksemaid ettevõtteid (vaid Panevėžio statybos trestas (PTR1L), Baltika (BLT1T), HansaMatrix (HMX1R) ja PRFoods (PRF1T) on väiksemad).

2021. aastal suurenes Arco Vara turuväärtus 154%, olles selle näitajaga üks suurema kasvuga ettevõte Nasdaq Balti börsil. Arco Vara aktsia oli 2021. aastal kauplemisaktiivsuselt Nasdaq Balti börsi suuruselt 20 aktsia.

Aktsionärid 
Seisuga 31. detsember 2021 on Arco Varal 9163 aktsionäri. 18,4% aktsiatest omavad eraisikud ja 6,3% fondid.

Ülejäänud isikud omavad igaüks vähem kui 1,3% Arco Vara aktsiatest.

Alates 2015. aastast on Arco Vara maksnud igal aastal investoritele dividende.

Dividendide maksmine

IPO 
21. juunil 2007 noteeriti pärast aktsiate esmast avalikku pakkumist (IPO) Arco Vara AS aktsiad Tallinna börsi põhinimekirjas. IPO hõlmas 34 450 000 olemasolevat ning uut ettevõtte aktsiat (“Pakutavad Aktsiad”). Ettevõtte aktsionärid OÜ Toletum ja OÜ HM Investeeringud panid müüki kokku kuni 6 950 000 olemasolevat aktsiat ning ettevõte emiteeris kokku kuni 27 500 000 uut aktsiat. Ettevõttel oli õigus enne pakkumishinna kindlaksmääramist suurendada uute Pakutavate Aktsiate arvu kuni 8 000 000 Pakutava Aktsia võrra. IPO toimus 4.–14. juunil 2007.

Esimene kauplemispäev 

21. juunil 2007 alustati Tallinna börsil kauplemist Arco Vara ASi (ARC) aktsiatega. Kauplemine algas hinnaga 38 krooni aktsia kohta. Päeva lõpuks langes aktsia hind 37,08 kroonile.

Esimesel kauplemispäeval tehti 345 tehingut ning päeva käibeks kujunes 117 miljonit krooni (7,48 miljonit eurot). Kokku oli esimese kauplemispäeva lõpuks Arco Varal 1830 aktsionäri, kellest 1807 olid Eesti kodanikud. Järgnesid Läti (7) ja Austria (5) kodanikud.

Ükski Hansapanga fond aktsiaid ei ostnud, Ida-Euroopa Kinnisvara Aktsiafondi fondijuht Alvar Roosimaa sõnul oli aktsia ülesmineku võimalus liiga väike.

Vaata ka 
Nasdaq Balti börs

Viited

Välislingid 
Arco Vara AS koduleht
Arco Vara AS aktsia
Nasdaq Balti börs
Arco Vara podcast
Teave Arco Vara AS kohta Finantsinspektsiooni lehel

Eesti ehitusettevõtted
Kinnisvaraettevõtted
Tallinna börsil noteeritud ettevõtted